b'\n_START_ARTICLE_\nSirkka (Kittil\xc3\xa4)\n_START_PARAGRAPH_\nSirkka on 890 asukkaan kyl\xc3\xa4 ja taajama Kittil\xc3\xa4n kunnassa, Lapin maakunnassa, noin 17 kilometri\xc3\xa4 kuntakeskuksesta pohjoiseen. T\xc3\xa4rkein liikenneyhteys on kyl\xc3\xa4\xc3\xa4 halkova Rovaniemelle ja Muonioon johtava kantatie 79. Kittil\xc3\xa4n lentoasemalle on Sirkasta matkaa 13 kilometri\xc3\xa4. Kyl\xc3\xa4n keskus sijaitsee Levi- ja K\xc3\xa4tk\xc3\xa4tunturien v\xc3\xa4liss\xc3\xa4 Immelj\xc3\xa4rven rannalla. Immelj\xc3\xa4rvi on saamelaisten pyh\xc3\xa4 j\xc3\xa4rvi. _NEWLINE_Alueen t\xc3\xa4rkein elinkeino on matkailu. Levitunturin hiihtokeskuksen hotellit ja suurin osa palveluista sijaitsevat Sirkassa. Kyl\xc3\xa4ss\xc3\xa4 sijaitsevat my\xc3\xb6s Sirkan p\xc3\xa4iv\xc3\xa4koti, Sirkan ala-aste, jossa on 119 oppilasta, sek\xc3\xa4 Marian kappeli. Vuonna 2016 Sirkkaan pystytettiin taajaman liikennemerkit.'